kardosdrur/scandi-wiki huggingface dataset:
Hvordan vi slipper af med de andre

Hvordan vi slipper af med de andre er en dansk spillefilm fra 2007, instrueret af Anders Rønnow Klarlund. Den er på samme tid et komediedrama, en politisk dystopi og en satire over velfærdsstaten.

Handling 

Ved en gennemgang af de offentlige registre finder en embedsmand, at en lille gruppe mennesker i Danmark står for størstedelen af samfundets udgifter på social- og sundhedsområdet. Det ender med, at regeringen i sine bestræbelser på at sikre fortsat fremgang og velstand i Danmark indfører "De nye Københavner-kriterier", som skal vurdere alle de borgere i samfundet, der har modtaget mere fra det offentlige end de har ydet, med henblik på en evt. henrettelse. Det drejer sig blandt om folk, der er førtids- og invalidepensionister, invalide og kontanthjælpsmodtagere, kriminelle, sociale bedragere, men ikke folkepensionister. De skal interneres, og filmens hovedpersoner John, Gerda, Nancy, China og Melanie, er kun en enkelt samtale væk fra at blive henrettet, da vi møder dem i ventesalen. MF'eren Folke Rasmussen og major Christian Andersen interviewer dem og skal beslutte, hvem af dem, der skal aflives.

Eksterne henvisninger 
 Filmens officielle hjemmeside 
 

Film fra 2007
Komediefilm fra Danmark
Film instrueret af Anders Rønnow Klarlund
Dansksprogede film
Kurt Kirkegaard

Kurt Kirkegaard Jensen, født 19. august 1953, tømrermester, fra 8. februar 2005 folketingsmedlem for Venstre i Ribe Amtskreds.

Kurt Kirkegaard er født i Ribe, og er søn af landmand Laurids Kirkegaard Jensen og medhjælpende ægtefælle Krista Cecilie Jensen.

Han er uddannet tømrer fra Esbjerg Tekniske Skole 1969-1973, og blev merkonom i virksomhedsøkonomi ved Grindsted Handelsskole 1983-1984. Han har desuden taget en DA-lederuddannelse i 1990-1992. Siden 1977 har han haft sin egen tømrerforretning Kurt Kirkegaard A/S i Krogager.

Kurt Kirkegaards mange år som selvstændig tømrer har sikret lærlingepladser gennem alle årene, og virksomheden har uddannet omkring 70 tømrer. Kurt Kirkegaard A/S har gennem tiden udført alt fra mindre reparationer til større fag- og hovedentrepriser. I dag består tømrerfirmaet af en tømrerafdeling og et inventarsnedkeri ved navn Kirkegaard Design. 

Siden 2003 har Kurt Kirkegaard været folketingskandidat for Venstre i Grindstedkredsen, og opnåede valg i 2005. Han er formand for Folketingets Erhvervsudvalg og medlem af Boligudvalget, mens han er stedfortræder i Trafikudvalget og Uddannelsesudvalget.

Desuden er Kurt Kirkegaard medlem af hovedbestyrelsen i brancheorganisationen Dansk Byggeri, ligesom han sidder i bestyrelsen for Grindsted El- og Varmeværk, Zebicon A/S og EU-vest Tic i Ribe Amt. 

Efter kun en valgperiode meddelte Kurt Kirkegaard 23. januar 2007, at han ikke genopstiller, men i stedet vil hellige sig sin tømrerforretning.

Eksterne henvisninger 
 Kurt Kirkegaards hjemmeside

Folketingsmedlemmer i 2000'erne
Tidligere folketingsmedlemmer fra Venstre
Dansk Byggeri

Dansk Byggeri var en dansk erhvervs- og arbejdsgiverorganisation for virksomheder indenfor bygge- og anlægssektoren samt byggeindustrien. Den var medlem af Dansk Arbejdsgiverforening og har ca. 6.000 virksomheder med i alt ca. 70.000 medarbejdere som medlemmer. Organisationens opgaver var at yde service til medlemsvirksomhederne samt fremme deres arbejdsgiverpolitiske og branchens erhvervspolitiske interesser. Den har bl.a. overenskomst med 3F.

Dansk Byggeri var opdelt i 10 regioner og 25 faglige sektioner. Foreningens sidste formand var Claus Bering, og administrerende direktør Lars Storr-Hansen.

Historie 

Organisationen blev dannet 1. januar 2003, da organisationerne Danske Entreprenører og Byggeriets Arbejdsgivere (BYG) slog sig sammen. Ved sammenslutningen repræsenterede Danske Entreprenører ca. 900 overvejende mellemstore og større entreprenørvirksomheder, mens BYG havde ca. 5.000, overvejende mindre og mellemstore, virksomheder. De to stiftende foreninger repræsenterede dermed nogenlunde samme antal arbejdspladser og omsætning. 

I 2020 blev Dansk Byggeri fusioneret ind i Dansk Industri, og eksisterer derfor ikke længere som selvstændig organisation.

Kilder

Eksterne henvisninger 

 Dansk Byggeris hjemmeside

Etableret i 2003
Byggeri
Marc B

Marc B er kunstnernavnet for Marc Blacha (født 13. november 1984) en dansk Mixtape DJ, artist manager og promotor. Han blev i 2006 valgt, som eneste europæer, til at være medlem af Jermaine Dupris eksklusive mandskab af DJ's – DEF DJs. På hans mixtapes finder man en masse kunstnere; fra platinum rappers til basement MC's.

Marc B blev ved Mixtape Awards 2006 nomineret til kategorien Best International Mixtape DJ.

I oktober 2014 blev Marc Blacha idømt seks måneders fængsel for 93 gange at have solgt værdiløse annoncer til danske firmaer over telefonen fra Dubai, hvor han dengang var bosat.

Blev I Februar 2015 dømt i Københavns Byret for at have snydt virksomheder til at købe annoncer i telefonbøger og på internettet. Han fik 18 måneders fængsel

Udgivelser

Mixtapes 
 Takeover, DEF DJs, 2007.

Referencer

Eksterne henvisninger 
 MySpace
 DEF DJs 

Musikere fra Danmark
Joan Ørting

Joan Ørting (født 26. marts 1960) er en dansk sexolog, foredragsholder, brevkasseredaktør og tidligere tv-vært.

Uddannelse og karriere 
Joan Ørting startede sin karriere som teaterinstruktør assistent, men blev senere  autodidakt sexolog, life-coach og meditationslærer og har siden midt-90'erne arbejdet indenfor disse felter. Hun er kendt fra TV3-programmet Sexskolen fra 2006, ligesom hun i 2006 medvirkede i Kom til mad på DR1, Varm på is i 2007 og var vært på serien Jagten på gnisten i 2008. Ørting har desuden gennem en lang årrække været redaktør på Ekstra Bladets sexbrevkasse. 

Ørting og Jakob Olrik stiftede 2006 en sexologuddannelse og har siden 2009 drevet egne certificerede sexolog- og parterapeut-uddannelser i Villa Wilder på Christianshavn. Derudover holder Joan Ørting foredrag, kurser og workshops og udbyder private terapikonsultationer for både par og singler. 

I 2010 modtog  Ørting prisen One 2 Speak som foredragsholder indenfor temaerne lykke og livskvalitet. 

I samarbejde med kosmetikfirmaet GOSH har Joan Ørting udviklet Til lyst og leg: En serie af intime pleje- og nydelsesprodukter. 

Ørting havde en mindre rolle i filmen Smukke dreng (1993) og er vært på undervisnings-dvd'en Sex-akademiet (2004).

Privatliv 
Ørting bor på Langeland. Hun var gift med historiefortælleren Carsten Islington i 15 år frem til 2016.

Bibliografi 
 Har du lyst? (2006)
 Ta mig! (2007)
 Varm Weekend med Karen Seneca (2008)
 Hvad vil du ha? (2009)
 Vær åben (2011)
 Elsk dig selv – og bliv elsket (2014)

Referencer

Eksterne henvisninger 
 
 

Sexologer
Tv-værter fra Danmark
Teaterinstruktører fra Danmark
Personer fra Vesterbro
HDF

HDF har flere betydninger:
 Hubble Deep Field – grundigt udforsket område i universet
 Flughafen Heringsdorf – tysk lufthavn med IATA-kode HDF
 High Density Fibreboard – en type træfiberplade
Ebbe Thestrup Pedersen

Ebbe Thestrup Pedersen (født 13. marts 1914, død 12. september 1998) var en fremtrædende dansk teolog (professor, dr.teol.) og forfatter til et hav af bøger inden for en bred vifte af teologiske emner. Desuden var han en af de store religionspædagoger og formidlere af kristendom og teologi i det 20. århundrede.

Han tog teologisk embedseksamen i 1939 og erhvervede i 1959 den teologiske doktorgrad på en afhandling om Martin Luthers skriftsyn. I perioden 1940-1962 var han præst i den danske folkekirke og fra 1962 til 1981 professor i kristendomskundskab ved Danmarks Lærerhøjskole.

Bibliografi 
Udvalgte værker tæller:
 Luther som skriftfortolker. Nyt Nordisk Forlag 1959.
 Bibelhåndbog. Rasmus Fischers Forlag 1961.
 Jesu forkyndelse. Fortolkning af udvalgte tekster fra de synoptiske evangelier. Gjellerup, 1970.
 Apostelen Paulus. Introduktion til at forstå Paulus. Forlaget Aros 1981
 Martin Luthers betydning for kirke og kultur. Forlaget Aros 1983.
 Markusevangeliet fortolket. Det danske Bibelselskab 1985.
 Nattergalen fra Wittenberg. Om Luthers salmedigtning. Materialecentralen 1989.
 Konflikt og fællesskab. Temaer fra Paulus' første brev til Korinterne. Unitas Forlag 1989.
 Paulus' testamente. Indførelse i Romerbrevet. Unitas Forlag 1991.
 Tvivl og tro. Nogle prædikener. Unitas Forlag 1992.
 Johannes' Åbenbaring, kommenteret og fortolket. Forlaget Aros 1999.

Eksterne henvisninger 
 

Teologer fra Danmark
Radio 3

Radio 3 var en af de største kommercielle radiostationer på Fyn. Stationen, der var i æteren fra 1998 til 2012, sendte nyheder, underholdning og musik døgnet rundt.

Radio 3's musikprofil var adult contemporary, og stationen henvendte sig primært til lyttere mellem 20 og 48 år. På nyhedssiden var det dels de landsdækkende RadioNyhederne og dels de lokale Radio 3 Nyhederne, der blev produceret i samarbejde med Fyens Stiftstidende.

Radiostationen havde til huse i Fynske Mediers mediehus i Odense. Stationen havde siden 2008 været fuldt ejet af Fynske Medier. Tidligere ejede stationens direktør Steen Mogensen 50%.

Pr. 1. marts 2012 skiftede Radio 3 navn, og hed derefter Klubben, der aldrig nåede samme popularitet som Radio 3.

Pr. 22. juni 2015 skiftede Klubben navn til SKALA FM.

Eksterne henvisninger 
 Radio 3's hjemmeside

3
Odense
Etableret i 1998
Fynske Medier
Bent Noack

Bent Wenzel Noack (22. august 1915 i Vovlund, Rind Sogn ved Herning – 24. oktober 2004 i Løgumkloster) var en dansk teolog, provst, professor, forfatter og rektor for Præstehøjskolen i Løgumkloster 1977-1985.

Han var søn af biskop Carl W. Noack.

Noack blev dr.theol 1948 på afhandlingen Satanas und Sotería : Untersuchungen zur neutestamentlichen Dämonologie. Han var ansat ved Aarhus Universitet 1942-1955 og professor i Ny Testamente ved Københavns Universitet 1955-1977. Rektor for Præstehøjskolen 1977-1985. Forfatter til en lang række bøger inden for næsten alle områder af teologien. Medredaktør på Bibelen i kulturhistorisk lys (1968-1971).

Medarbejder ved den danske bibeloversættelse af 1992.

Bent Noack var landsformand for partiet Liberalt Centrum i 1965-69, og han var medstifter af det EU-kritiske Nødvendigt Forum i 1989.

Han var far til rigsarkivar Johan Peter Noack.

Udvalgte værker 
 Det Nye Testamente og de første kristne årtier. Gads Forlag 1962.
 Markusevangeliets lignelseskapitel. Gads Forlag 1965.
 Gads danske Bibelleksikon. Gads Forlag 1965.
 Kommentarhæfte til første Korinterbrev. Gads Forlag 1967.
 Tegnene i Johannesevangeliet. Gads Forlag 1974.
 Helvedstorm og himmelfart : Stykker af oldengelsk kristen digtning. Gads Forlag 1983.
 Fra det exegetiske værksted. Gads Forlag 1992.

Eksterne henvisninger 
 

Personer fra Herning Kommune
Danskere i 1900-tallet
Teologer fra Danmark
Ansatte ved Aarhus Universitet
Provster fra Danmark
Professorer fra Københavns Universitet
Dansksprogede forfattere fra Danmark
Faglitterære forfattere fra Danmark
Politikere fra Liberalt Centrum
Personer i Kraks Blå Bog (afdøde)
Personer i Dansk Biografisk Leksikon
Fosfatanalyse

Fosfatanalyse eller fosfatkartering er en arkæologisk metode, der bruges til at lokalisere fortidige bebyggelser. Metoden bygger på, at der ved bebyggelser vil ophobes mere fosfat i jorden fra mennesker og dyr end i de omkringliggende områder. Da fosfatet samtidig kun langsomt forsvinder fra jorden, når bebyggelsen ophører, vil en forhøjet fosfatværdi i et ubebygget område indikere, at der har ligget en bebyggelse i fortiden. Oftest i jernalder eller middelalder.

I Danmark ligger fosforsyretallet (Ft) normalt på 3-8, afhængig af, hvor i landet man befinder sig. På Sorte Muld på Bornholm, hvor der har været en langvarig bosættelse i jernalderen, ligger Ft-værdien nogle steder så højt som 200, mens der ved jernalderbopladser ved Gudme på Fyn er målt Ft-værdier på 15-35.

Metoden blev opdaget i Sverige i slutningen af 1920'erne, hvor Olof Arrhenius i Skåne arbejdede med jordbundsanalyse med henblik på at afgøre agerjordens behov for tilførsel af næringsstoffer. Ved dette arbejde opdagede han isolerede områder med højt fosfatindhold, der ikke umiddelbart kunne forklares. Nærmere undersøgelser viste, at det var områder med tidligere beboelser, og fosfatanalysen som arkæologisk redskab var skabt.

I Danmark blev metoden taget i brug i 1930 af Gudmund Hatt, der fik Danmarks Geologiske Undersøgelse (DGU) til at analysere prøver fra undersøgelser af Byrsted Hede. I årene herefter forsatte DGU lignende undersøgelser, og lederen af det kemiske laboratorium, Werner Christensen, fremlagde i det følgende år interessante resultater. Metoden vandt dog ikke den store udbredelse før en del år senere, da der opstod behov for at kunne vurdere chancen/risikoen for kulturlevn i et givet område.

Litteratur 
 Niels Hartmann: "Fosfatanalyse og dens anvendelse som alternativ rekognosceringsmetode" i Arkæologiske udgravninger i Danmark 1991, Det Arkæologiske Nævn:København 1992 , s. 39-51
 Lars Jørgensen, Finn Ole Nielsen og Palle Ø. Sørensen: "Jordbundsanalysekort og forhistorisk bosættelse" i Arkæologiske udgravninger i Danmark 1992, Det Arkæologiske Nævn:København 1993 , s. 21-31

Ekstern henvisning 
 Fosfatanalyse  – eksempel på brug af fosfatanalyse

Arkæologi
KC-767

KC-767 er et tankfly, baseret på passagerflyet Boeing 767-200. Det var oprindeligt tiltænkt United States Air Force som en erstatning for KC-135 Stratotanker, men ordren blev annulleret efter mistanke om korruption i udbudsprocessen. Det er sidenhen lykkedes at eksportere flyet til de italienske, brasilianske, colombianske og japanske luftvåben.

Eksterne henvisninger 

Tankfly
Boeing-fly
Militærfly fra USA
2-motors jetfly
Chaeronea

Chaeronea (gr.: Χαιρώνεια, Chaironeia) er en kommune/delstat i det boiotienske præfektur, Grækenland. Befolkningen er på 2.218 (2001).

Eksterne henvisninger 

Subnationale enheder i Grækenland
Gianni Bugno

Gianni Bugno (født i Brugg, Schweiz, 14. februar 1964) er en italiensk tidligere professionel cykelrytter.

I 1988 vandt han sin første af fire etapesejre i Tour de France. Han vandt klassikeren Milano-Sanremo i 1990. Samme år vandt han også Giro d'Italia og to etaper i Tour de France. I 1991 vandt han Clásica de San Sebastián og en Tour de France-etape op til Alpe d'Huez, og blev nummer to sammenlagt i Tour de France. Året efter blev han nummer tre sammenlagt. I 1994 vandt han klassikeren Flandern Rundt.

Bugnos vandt to gange VM-guld. I 1991 slog han hollænderen Steven Rooks og spanieren Miguel Indurain, og i 1992 slog han franskmanden Laurent Jalabert og russeren Dimitri Konishev.

Referencer

Eksterne henvisninger

Mandlige cykelryttere fra Italien
Giro d'Italia-vindere
Verdensmestre i landevejsløb
Heiri Suter

Heinrich 'Heiri' Suter (10. juli 1899, Gränichen – 6. november 1978) var en professionel cykelrytter fra Schweiz. I 1923 blev han den første cykelrytter, der vandt "monumenterne" i klassiske cykelløb, Paris-Roubaix og Ronde van Vlaanderen, i samme år.

Eksterne henvisninger  

Mandlige cykelryttere fra Schweiz
Kunstnerforeningen af 18. november

Kunstnerforeningen af 18. november er en forening af professionelle malere, billedhuggere, billedkunstnere, grafikere, arkitekter og musikere. 
Den stiftedes den 18. november 1842 i København af omkring 30 yngre kunstnere efter inspiration af billedhuggerne David Jacobsen og Thorvald Mule, marinemaler Carl Frederik Sørensen og kobberstikker Joel Ballin.

Oprindeligt var det en sangforening, der bl.a. medvirkede ved billedhuggeren Bertel Thorvaldsens bisættelse i Vor Frue Kirke i 1844.
I perioden 1845 til 1928 var Kunstnerforeningen af 18. november medarrangør af en række store karnevaler. Overskuddet gik til en byggefond, der i 1952 blev brugt til køb af ejendommen Frederiksgade 8 i København. Hidtil havde foreningen haft lejemål i diverse hotellokaler og restauranter. På 4. salen i Frederiksgade er indrettet 2 male- og tegneatelierer, spisestue og møderum. I kælderen er der værksteder for litografi og metalgrafik. De 9 lejligheder i ejendommen er alle til beboelse.

Foreningen arrangerede frem til 1952 mere end 100 offentlige udstillinger på Charlottenborg og Den Frie Udstilling samt i udlandet.

I dag (2010) arbejder mange af de 200 medlemmer sammen i ateliererne og værkstederne, men udstiller og sælger individuelt. Der arbejdes med grafik, tegning og maling. Desuden afholdes månedlige medlemsarrangementer, der omfatter foredrag, koncerter, udstillinger og film.

Tidligere formand: Max Andersen.

Foreningens formål er stort set uændret siden 1843: at virke for kunstnerstandens interesser i ind- og udland og at fremme det personlige samvær mellem kunstnere. Niels Wamberg er formand for foreningen.

Foreningens logo blev designet i 1867 af gravør Johan Christian Severin Danielsen.

Kilder / eksterne henvisninger 
 www.18nov.dk

Foreninger fra Danmark
Etableret i 1842
Foreningen af 18. november
Kunstnersammenslutninger fra Danmark
Strauss

Strauss er et tysk efternavn (skrives på tysk Strauß, Straus eller Strouse). En række historiske personer har båret dette navn.

Komponister 
 Johann Strauss d.æ. (1804-1849), østrigsk komponist
 Johann Strauss d.y., "Valsekongen" (1825-1899), østrigsk komponist, søn af Johann Strauss d.æ.
 Josef Strauss (1827-1870), østrigsk komponist og dirigent, søn af Johann Strauss d.æ.
 Richard Strauss (1864-1949), tysk komponist, kendt for sine operaer, symfoniske digte og utallige sange.

Andre personer 
 David Friedrich Strauss (1808-1874), tysk forfatter, filosof og protestantisk teolog, som anvendte mytebegrebet på evangelierne.
 Franz Josef Strauss (1915-1988), tysk politiker
 Levi Strauss (1829-1902), tysk-amerikansk tøjfabrikant
Carsten Kressner

Carsten Kressner (født 24. november 1957) er en dansk skuespiller, manuskriptforfatter, samt rektor for Skuespillerskolen ophelia og det tilhørende teater. Han blev i 1981 uddannet fra skuespillerskolen ved Odense Teater og i 1993 fra Den Danske Filmskole. Efteruddannet i New York på bl.a. William Esper Studio.
 
Som skuespiller har han bl.a. spillet Athos i De Tre Musketerer (Det Danske Teater), men er nok mest kendt for sin rolle som den taktiske leder Bjarne Fromberg i tv-serien P.I.S. (Politiets IndsatsStyrke 2000-06) og som politmanden Bjørn i 3. sæson af Bedrag. Har desuden medvirket i en række mindre roller i de seneste års Tv-serier og film: Rejseholdet, Klovn, Anna Pihl, Badehotellet, Lykke-Per m.fl.

Siden 2001 leder af metode-skuespillerskolen Ophelia, der baserer sig på amerikaneren Meisners teknik.

Han er initiativtager til og siden 2003 leder af teatret OPHELIAs, der især anvender doku-dramatik som udtryksform.

Som forfatter har han bl.a. skrevet doku-dramaet Den danske tragedie (Premiere 2005 på Plan-B Teatret, København) om mordet på en italiensk rygsækturist i København.

Kressner arbejder endvidere som oversætter af dramatik, bl.a. Shakespearestykkerne 'En skærsommernats drøm' og 'Stor ståhej for ingenting' og af skuespilteknisk faglitteratur.

Privat danner han par med Anne Dorte Michelsen med hvem han har to børn.

Eksterne henvisninger 
 
 Ophelia

Skuespillere fra Danmark
Manuskriptforfattere fra Danmark
Dansksprogede forfattere fra Danmark
Den danske tragedie

Den danske tragedie er et dansk dokumentarisk drama af Carsten Kressner. Stykket havde premiere på teatret Plan B i København 2005.

Stykket, der har undertitlen 7 skuespillere undersøger et mord, følger teatergruppens undersøgelse af forholdene omkring mordet på den italienske rygsækturist Antonio Currá på Nørrebro i København i 2003 og afdækker derved et Danmark under multikulturel forandring.

Eksterne henvisninger 
 teater.ophelias.dk 

Tragedie
Skuespil fra 2005
La Légende des siècles

La Légende des siècles er et digt af Victor Hugo fra 1859. Hugo udvidede det til 1883, hvor det kom i en ny version. Værket er et epos på 700-800 sider på rimede vers. Hugos ambition var at fortælle menneskehedens historie fra tidernes morgen til en nær fremtid. Værket er opbygget af små "legender", der illustrerer en periode i menneskehedens historie fx om middelalderens riddere. Legenderne indeholder både historisk og mytisk stof, og virkelige personer sættes ind i et mytisk univers og vice versa. Mange af legenderne har en stærk moral med samfundskritiske undertoner. Hugo skrev La Légende des siècles i eksil, så han turde karakterisere paven som et magtsygt og fordærvet menneske, der ikke er mere ophøjet end andre. Hugos værk ligner  på mange måder Balzacs den menneskelige komedie og Baudelaires Les Fleurs du Mal. De viser, at de sorte sider af mennesket er fremherskende i verden, der er brutal og voldelig, men at nogle få udvalgte evner at vise den rigtige vej frem. Den store forskel mellem Hugo og Baudelaire ligger i det poetiske sprog og ikke i de moralske aspekter. Hugo bruger samme teknik som i romanerne, her blot kondenseret i hver enkelt "legende".  

Digte
Værker af Victor Hugo
Sanford Meisner

Sanford Meisner (født 31. august 1905, død 2. februar 1997) var en amerikansk skuespiller og underviser. Han var sammen med Lee Strasberg og Stella Adler en af de tre mest betydelige undervisere i skuespilteknik i det 20. århundrede efter russeren Konstantin Stanislavskij. På skolen Neighborhood Playhouse i New York udviklede Sanford Meisner en lang række nye metoder til at øge skuespillerens evne til at virke overbevisende og troværdig. Hans definition på hvad godt skuespil er, har vundet hævd selv blandt hans modstandere: Acting is living truthfully under imaginary circumstances. ('Skuespil er at leve sandfærdigt under opdigtede omstændigheder')

Blandt hans tusindvis af elever kan nævnes Steve McQueen, Susan Sarandon, Sydney Pollack og Robert Duvall.

Eksterne henvisninger 
 

Skuespillere fra USA
Copenhagen Acting School

Copenhagen Acting School tidligere Ophelia er en 3-årig dansk skuespillerskole beliggende i København og grundlagt af Carsten Kressner i 2001. Skolen, der er inspireret af den amerikanske studio-model, baserer især sin undervisning på Sanford Meisners teknikker og er således den eneste rene metodeskole i Europa.

Blandt skolens faste lærere kan nævnes Sarah Boberg, Thomas Magnussen, Annika Johannessen, Barbara Rothenborg, Emma Balcazar og Carsten Fromberg.

Ud over den faste lærerstab, har skolen også mange gæstelærere, heraf kan nævnes Eyðun Johannessen, Alexa Ther, Joel Rooks, Lane Lind, Finn Hesselager, Lars Junggren, Patricia Schumann, Thomas Levin, Kim Bodnia og Jesper Lohmann.
Blandt skolens elever kan nævnes Ditte Arnth, Vickie Bak Laursen, Adam Ild Rohweder, Bolette Engstrøm Bjerre, Mathilde Eusebius og Jens Christian Buskov Lund.

Ekstern henvisning 
 Ophelias hjemmeside

Teater i Danmark
Uddannelsesinstitutioner i København
Etableret i 2001
LH

LH er en forkortelse som kan betyde flere ting:
 En organisastion, Landssammenslutningen af Handelsskoleelever
 Luteiniserende hormon, et hormon som er essentielt for menneskers og dyrs forplantningsevne.
Boeing C-32

Boeing C-32 er det amerikanske militærs designation på det civile fly Boeing 757. Flyet bliver brugt af United States Air Force (USAF) som VIP-flyvemaskine til at flyve civile ledere rundt i verden. 

De primære brugere af C-32-flyene er USA's vicepræsident, der benytter kaldesignalet "Air Force Two" når han flyver, USA's førstedame og udenrigsministeren. I sjældne tilfælde har andre amerikanske ministre og ledere af kongressen fået lov at benytte flyet til forskellige opgaver. Præsidenterne Barack Obama, George W. Bush og Bill Clinton har også benyttet denne flytype som Air Force One frem for den større VC-25, eksempelvis hvis destinationen er for lille til at tage imod det større fly.

I alt har USAF seks 757-200 fly designeret som C-32A, der har til opgave at transportere medlemmer af den amerikanske regering.  C-32A-typen er udstyret med et kommunikationscenter, konferencelokale, passagerkabine og et privat område til flyets VIP. USAF har desuden to C-32B. der også er Boeing 757-200. Disse står som udgangspunkt til rådighed for føderale og udenrigsministeriets kriseudrykningshold. C-32Aer er malet i de kendte blå og hvide farver til profilerede VIP-flyvninger mens C-32B er malet hvide med få identifikationsmærker. De første C-32'ere blev leveret i 1998 og erstattede det tidligere VIP-fly designeret C-137 (Boeing 707).

Eksterne henvisninger 

C-032
C-032
C-032
2-motors jetfly